Diari Oficial de la Generalitat Valenciana


Sumari del DOGV 9220, del 22-11-2021 (2021/11810)

RESOLUCIÓ de 17 de novembre de 2021, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de despeses de les ajudes personals per a la promoció de l'autonomia personal, convocades per Resolució d'1 d'abril de 2021, de la Vicepresidència i Conselleria d'Igualtat i Polítiques Inclusives, per a l'exercici 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9220

Data del DOGV
:   22-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11740


Data del document
:   17-11-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 17 de novembre de 2021, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de despeses de les ajudes personals per a la promoció de l'autonomia personal, convocades per Resolució d'1 d'abril de 2021, de la Vicepresidència i Conselleria d'Igualtat i Polítiques Inclusives, per a l'exercici 2021. [2021/11421]  
  
  
Mitjançant Resolució d'1 d'abril de 2021, de la Vicepresidència i Conselleria d'Igualtat i Polítiques Inclusives, publicada en DOGV núm. 9056, de 08.04.2021, es van convocar ajudes personals per a la promoció de l'autonomia personal de persones amb diversitat funcional per a l'exercici 2021.  
En aquesta Resolució s'estableix en l'apartat tretze, punt 1: «El termini màxim de presentació de la justificació de les ajudes personals per a la promoció de l'autonomia personal serà de dos mesos, a comptar des de la notificació de la concessió de resolució d'ajuda, i, en tot cas, abans del dia 1 de desembre de 2021».  
Davant les dificultats de justificació dins del termini i en la forma escaient de les ajudes, pel retard que hi ha hagut en la seua concessió, s'amplia el terme establit de justificació de l'ajuda personal.  
Vist l'article 32 de la Llei 39/2015, d'1 d'octubre, del procediment administratiu comú de les administracions públiques, ateses les circumstàncies exposades, resolc  
  
Primer  
Ampliar el termini de presentació de la justificació de despeses de les ajudes personals per a la promoció de l'autonomia personal, que serà de dos mesos, a comptar des de la notificació de la concessió de resolució d'ajuda, i, en tot cas, abans del dia 15 de gener de 2022, inclusivament.  
  
Segon  
El present acord entrarà en vigor l'endemà de la publicació en el Diari Oficial de la Generalitat Valenciana.  
  
Contra el present acte, no és possible cap recurs, de conformitat amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 de novembre de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.